Henri Veesaar

Henri Veesaar (sündinud 28. märtsil 2004 Tallinnas) on eesti korvpallur. 

 Klubikarjäär 
Korvpallitreeninguid alustas Henri Veesaar Audentese Spordiklubis. Tema treener oli Rauno Pehka.Henri Veesaar: kui saad mängida koos Yabusele ja Poirier’ga, siis näed, kuhu pead jõudma. korvpall24.ee, 9. detsember 2021. Ta võistles PU14-klassi ja PU16-klassi Eesti meistrivõistlustel Audentese Spordiklubi võistkonnas. 

2019. aastal sõlmis 15-aastane Veesaar lepingu Madridi Reali korvpalliakadeemiaga.Madridi Real sõlmis lepingu esimese eestlasega. sport.delfi.ee, 4. september 2019. Reali järelkasvumeeskonna koosseisus võistles Veesaar Hispaania tugevuselt neljandas liigas ehk EBA-s. Aastatel 2020-21 mängis ta 17-aastaselt FIBA U18 Euroopa Challengeri võistlustel ning kogus keskmiselt 16,2 punkti, 11,6 lauapalli, 3,8 blokki ja 2,6 resultatiivset söötu mängus. Noorte Euroliiga finaalturniiril juunis 2021 jõudis Madridi Reali U18 võistkond finaali, kus võitis FC Barcelona eakaaslasi. Mängus osales ka Veesaar (9 p. 9 lp.).Henri Veesaar krooniti Madridi Realiga noorte Euroliiga võitjaks. rahvuskoondis.ee, 7. juuni 2021. Hooajal 2021–2022 kogus ta Reali duubelmeeskonnas mängus keskmiselt 10,2 punkti, mängides 23,3 minutit. Madridi Reali põhimeeskonnas Henri Veesaar mänguaega ei saanud.

Kuna Realiga oli kolmeaastane leping lõppemas, siirdus Veesaar 2022. aastal USA-sse mängima Arizona Wildcatsi ülikoolimeeskonda. Hooajal 2022–2023 osales ta Arizona vahetusmägijana 28 mängus (keskmiselt 7 min., 2,4 p., 1,5 lp.). 2023. aasta sügisel sai Veesaar õnnetult vigastada golfiväljakul ning hooaeg 2023/2024 jäi sisuliselt vahele. 2024. aasta augustis asus taastusravi edukalt läbinud Veesaar taas treenima ning alustas detsembris 2024 mängudega NCAA (National Collegiate Athletic Association) liigas.Henri Veesaar golfikäruga juhtunud vigastusest, vahele jäänud hooajast, lisandunud kilodest ja uue hooaja eesmärkidest. korvpall24.ee, 8. august 2024 Seisuga 25. jaanuar 2025 olid tema näitajad: 11 mängu, 161 min., keskmiselt 6,2 p., 4,1 lp., 0,5 bl.Arizona Wildcats. ee.basketballstats247.com, vaadatud 7. jaanuar 2025.

 Koondisekarjäär 
Henri Veesaar on mänginud Eesti noortekoondistes U14, U16, U18.

Rahvuskoondise debüüdi tegi Veesaar 28. juulil 2021 mängus Islandi vastu, mille koondis võitis 91:79. Veesaare tulemuseks oli 5 p., 5 lp., 1 rs., 1 bl.Henri Veesaar. sport24.ee. Aastatel 2021–2022 pidas ta koondises neli mängu.

 Viited 

 Välislingid 
Henri Veesaar. Eesti Korvpalliliit.
Eesti U18 korvpallikoondis lõpetas kõrgetasemelise välisturniiri vägeva võiduga, Veesaar kogus kaksikduubli ja seitse kulpi. sport.delfi.ee, 9. august 2021.
Järjekordse särava esituse teinud Henri Veesaar ajas fännid pöördesse. sport.postimees.ee, 12. jaanuar 2025.

Kategooria:Eesti korvpallurid
Kategooria:Sündinud 2004